|  |  |
| --- | --- |
|  | Република БългарияМинистерство на земеделието |

**Обяснителна записка**

**Относно:** ежемесечна отчетна информация за извършените разходи във връзка с мерките за предотвратяване разпространението на COVID-19 и лечението му, мерки за подкрепа на бизнеса и социални мерки, по формата на приложение № 9, съгласно т. 5.1, раздел VI от ДР № 1 от 11.01.2023 г. на Министерство на финансите

Към 30.04.2023 г. извършените разходи, във връзка с мерките за предотвратяване на разпространението на COVID-19 в системата на Министерство на земеделието възлизат общо на 3 546 962 лева, от които:

Средства в размер на 3 546 593 лева са отчетени в отчета за касовото изпълнение на бюджета към 30.04.2023 г. От тях 3 539 656 лева са отчетени в частта „Персонал“, в т. ч. 3 370 546 лева отчетени от БАБХ и 169 110 лева, отчетени от ИАСАС. Средствата са одобрени с ПМС № 188 от 06.08.2020 г. на Министерски съвет за одобряване на допълнителни разходи по бюджета на МЗХГ, във връзка с предотвратяване на разпространението и/или ограничаване на последиците от COVID-19 и са във връзка с §3а от Преходни и Заключителни разпоредби на Наредбата за заплатите на служителите в държавната администрация (ПМС № 240 от 31.08.2020 г.).

Разходи в размер на 6 937 лева са отчетени в частта „Издръжка“. Извършените разходи са във връзка със закупуване на лични предпазни средства на служителите и хигиенни материали за извършване на дезинфекция.

Средства в размер на 369 лева са отчетени в отчета за сметките за средства от ЕС, администрирани от Разплащателната агенция към ДФ “Земеделие”. Финансирани със средства по мярка 2 „Консултантски услуги, услуги по управление на стопанството и услуги по заместване в стопанството” от Програма за развитие на селските райони за периода 2014-2020. Разходите са направени за закупуване на лични предпазни средства на служителите и хигиенни материали за извършване на дезинфекция.